wickkiey/tamil-wikipedia-chunked huggingface dataset:
# இக்தியோபாகா

## வகைப்பாட்டியல்

*இக்தியோபாகா* பேரினம் 1843ஆம் ஆண்டில் ரெனே-பிரைம்வேர் லெசனால் நிறுவப்பட்டது. சாம்பல்-தலை மீன் கழுகு என்ற ஒற்றை சிற்றினத்திற்கு இடமளிக்க உருவாக்கப்பட்டதால், இது மாதிரி இனமாகக் கருதப்படுகிறது. லெசன் இதன் பெயரை இரண்டு விதமாக ஆங்கிலத்தில் எழுதினார். பாரம்பரியமாக, இந்தப் பேரினத்தில் இரண்டு சிற்றினங்கள் இருப்பதாக நம்பப்படுகிறது. இவை, சிறிய மீன் கழுகு மற்றும் சாம்பல் தலை மீன் கழுகு. எர்வின் இசுட்ரெசுமேன் மற்றும் டீன் அமாடான் ஆகியோர் தங்கள் படைப்புகளில் இந்தப் பேரினத்தை *இக்தியோபாகா* என்று தவறாகக் குறிப்பிட்டனர். மேலும் இந்த தவறான பயன்பாடு நீண்ட காலமாக நீடித்தது. இருப்பினும், *இக்தியோபாகா* என்ற பெயர் உண்மையில் 1949-இல் சிரோமியாட்னிகோவா நிறுவிய மீன்களில் உள்ள ஒரு புரோலேசிடோபோரன் டர்பெல்லேரியன் ஒட்டுண்ணியைச் சேர்ந்தது. அதே ஆண்டில், ரொனால்ட் ஸ்லூஸ் [டி] மற்றும் மசஹாரு கவாகட்சு ஆகியோர் *இக்தியோபாகா* பதிலாக *பிசுகின்யுலினசு* என்ற பெயரை முன்மொழிந்தனர். இதனால் பறவைகள் மற்றும் புழுக்கள் இரண்டிற்கும் சர்ச்சைக்குரிய பெயர் நீக்கப்பட்டது. 2017ஆம் ஆண்டில் பிசுகின்யுலினசுக்கு இடமளிக்க பிசுகின்யுயிலினேடே என்ற புதிய குடும்பம் முன்மொழியப்பட்டுள்ளது. இருப்பினும், எர்னஸ்ட் வில்லியம்சு மற்றும் லூசி பங்க்லி-வில்லியம்சு ஆகியோர் இந்த முன்மொழிவை எதிர்த்தனர் மற்றும் டர்பல்லேரியன் இனமான இக்தியோபாகா என்ற அசல் பெயரைத் தக்க வைத்துக் கொள்ள வேண்டும் என்று வாதிட்டனர்.  
2023ஆம் ஆண்டில், மூலக்கூறு முறையான ஆய்வுகளின் அடிப்படையில், பன்னாட்டுப் பறவையியலாளர்கள் சங்கம் *இக்தியோபாகா* பேரினத்தினை அதன் சரியான பெயருடன் மீண்டும் தோற்றுவித்தது. ஹாலியாஈட்டசிலிருந்து நான்கு சிற்றினங்களை இந்தப் பேரினத்திற்கு மாற்றியது. எனவே, இந்தப் பேரினத்தில் இப்போது பின்வரும் ஆறு சிற்றினங்கள் உள்ளன.  
| *இக்தியோபாகா லுகோகாசுடர்* | வெள்ளை வயிற்றுக் கடற்கழுகு | இந்தியா, இலங்கை, தென்கிழக்கு ஆசியா, ஆத்திரேலியா | தீவாய்ப்புக் கவலை குறைந்த இனம் |
| --- | --- | --- | --- |
| *இக்தியோபாகா சான்போர்டி* | சான்போர்டின் கடற்கழுகு | சொலமன் தீவுகள் | அழிவாய்ப்பு இனம் |
| *இக்தியோபாகா வோசிபெர்* | ஆப்பிரிக்க மீன் கழுகு | சகாரா கீழமை ஆப்பிரிக்கா | தீவாய்ப்புக் கவலை குறைந்த இனம் |
| *இக்தியோபாகா வோசிபெரோடிசு* | மடகாஸ்கர் மீன் கழுகு | மடகாசுகர் | மிக அருகிய இனம் |
| *இக்தியோபாகா குமுலிசு* | சிறிய மீன் கழுகு | காசுமீர் தென்கிழக்கு இந்தியா, நேபாளம், மியான்மர், இந்தோசீனா | அச்சுறு நிலை அண்மித்த இனம் |
| *இக்தியோபாகா இக்தியேடசு* | சாம்பல் தலை மீன் கழுகு | தென்கிழக்கு ஆசியா | அச்சுறு நிலை அண்மித்த இனம் |
# இக்தியோபாகா

## சூழலியல்

பொதுவான மற்றும் பேரினப் பெயர்கள் குறிப்பிடுவது போல, மீன் கழுகு மற்றும் சாம்பல்-தலை மீன் கழுகு இரண்டும் பெரும்பாலும் மீன்களை உணவாகக் கொள்கின்றன. இவை முக்கியமாக ஏரிகள் மற்றும் பெரிய ஆறுகளிலும் எப்போதாவது முகத்துவாரங்களிலும் கடற்கரைகளிலும் உப்பு நீரில் மீன் பிடிக்கப்படுகின்றன.
# ஜொகூர் மாநில ஆட்சிக்குழு

**ஜொகூர் மாநில ஆட்சிக்குழு** (ஆங்கிலம் *Johor State Executive Council* (**EXCO**); மலாய்: *Majlis Mesyuarat Kerajaan Negeri Johor* (**MMKN**) என்பது மலேசியா ஜொகூர் மாநில அரசாங்கத்தின் நிர்வாக ஆட்சிக்குழுவாகும். ஜொகூர் சுல்தான் அவர்களால் நியமிக்கப்பட்ட ஜொகூர் மந்திரி பெசார் ஆட்சிக் குழுவிற்கு தலைமை தாங்குகிறார். அவர் ஜொகூர் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.  
ஜொகூர் ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.  
ஜொகூர் ஆட்சிக்குழு உறுப்பினர்கள் ஜொகூர் மந்திரி பெசாரால் தேர்ந்தெடுக்கப்பட்டு சுல்தானால் நியமிக்கப்படுகிறார்கள். ஜொகூர் ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள்.
# ஜொகூர் மாநில ஆட்சிக்குழு

### அலுவல் சார்ந்த அரசு உறுப்பினர்கள்

| மாநிலச் செயலாளர் | அசுமி ரொகானி |  |
| --- | --- | --- |
| மாநிலச் சட்ட ஆலோசகர் | அமீர் நசுருதீன் |  |
| மாநில நிதி அதிகாரி | முகம்ட் ரீதா அப்துல் காதிர் | } |
# ஜொகூர் மாநில ஆட்சிக்குழு

## ஆட்சிக்குழு உறுப்பினர்களின் பட்டியல்

15 மார்ச் 2022 முதல் ஜொகூர் ஆட்சிக்குழுவின் உறுப்பினர்கள் :  
| ஓன் அபிஸ் காசி </br> **மந்திரி பெசார்**</br>(*Onn Hafiz Ghazi*) | * இயற்கை வளங்கள்
* நிர்வாகம்
* நிதி
* திட்டமிடல்
* பொருளாதார வளர்ச்சி | பாரிசான் நேசனல் (அம்னோ) | மாச்சாப் | 15 மார்ச் 2022 | 13 பிப்ரவரி 2024 |
| --- | --- | --- | --- | --- | --- |
| * இயற்கை வளங்கள்
* நிர்வாகம்
* நிதி
* திட்டமிடல்
* பொருளாதார வளர்ச்சி
* சுற்றுலா | 13 பிப்ரவரி 2024 | தற்போது |  |  |  |
| சகாரி சரிப் </br>(*Zahari Sarip*) | * வேளாண்மை
* வேளாண்மை சார்ந்த தொழில்
* கிராமப்புற வளர்ச்சி | பூலோ காசாப் | 26 மார்ச் 2022 |  |  |
| முகமட் சப்னி சுக்கோர் </br>(*Mohd Jafni Md Shukor*) | *வீடு
* உள்ளூர் அரசு | புக்கிட் பெர்மாய் |  |  |  |
| கைரின் நிசா </br>(*Khairin Nisa*) | * மகளிர்
* குடும்பம்
* சமூக வளர்ச்சி | செரோம் |  |  |  |
| முகமது கைரி மாட் சா </br>(*Mohd Hairi Mad Shah*) | * இளைஞர்
* விளையாட்டு
* தொழில்முனைவோர் மேம்பாடு
* நிறுவனங்கள்
* மனித வளம் | லார்க்கின் | 13 பிப்ரவரி 2024 |  |  |
| * இளைஞர்
* விளையாட்டு
* தொழில்முனைவோர் மேம்பாடு
* நிறுவனங்கள் | 13 பிப்ரவரி 2024 | தற்போது |  |  |  |
| முகமது பாரிட் முகமது காலித் </br>(*Mohd Fared Mohd Khalid*) | * இசுலாமிய சமய விவகாரங்கள் | செமேரா | 26 மார்ச் 2022 |  |  |
| முகமது பாசிலி முகமது சாலே </br>(*Mohamad Fazli Mohamad Salleh*) | * பொதுப்பணி
* போக்குவரத்து
* உள்கட்டமைப்பு | புக்கிட் பாசிர் | 13 பிப்ரவரி 2024 |  |  |
| * பொதுப்பணி
* போக்குவரத்து
* உள்கட்டமைப்பு
* தொடர்பு துறை | 13 பிப்ரவரி 2024 | தற்போது |  |  |  |
| நோர்லிசா நோ </br>(*Norlizah Noh*) | * கல்வி
* தகவல்
* தொடர்பு | ஜொகூர் லாமா | 26 மார்ச் 2022 | 13 பிப்ரவரி 2024 |  |
| அசுனான் தமின் </br>(*Aznan Tamin*) | * கல்வி
* தகவல் | தஞ்சோங் சூராட் | 13 பிப்ரவரி 2024 | தற்போது |  |
| லிங் தியான் சூன் </br>(*Ling Tian Soon*) | * சுகாதாரம்
* ஒற்றுமை | பாரிசான் நேசனல் </br>(மலேசிய சீனர் சங்கம்) | யோங் பெங் | 26 மார்ச் 2022 | 13 பிப்ரவரி 2024 |
| * ஆரோக்கியம்
* சுற்றுச்சூழல் | 13 பிப்ரவரி 2024 | தற்போது |  |  |  |
| லீ திங் கான் </br>(*Lee Ting Han*) | * முதலீடு
* வணிகம்
* நுகர்வோர் விவகாரங்கள் | பாலோ | 26 மார்ச் 2022 | 13 பிப்ரவரி 2024 |  |
| * முதலீடு
* வர்த்தகம்
* நுகர்வோர் விவகாரங்கள்
* மனித வளம் | 13 பிப்ரவரி 2024 | தற்போது |  |  |  |
| ரவீன் குமார் கிருஷ்ணசாமி </br>(*Raven Kumar Krishnasamy*) | * சுற்றுலா
* சுற்றுச்சூழல்
* கலாசாரம்
* பரம்பரை | பாரிசான் நேசனல் </br>(மலேசிய இந்திய காங்கிரசு) | தெங்காரோ | 26 மார்ச் 2022 | 13 பிப்ரவரி 2024 |
| * ஒற்றுமை
* கலாசாரம்
* பாரம்பரியம் | 13 பிப்ரவரி 2024 | தற்போது | } |  |  |
# பிரெட்ரிக் வான் உர்ம்ப்

**கிறிசுடோப் கார்ல் பிரெட்ரிக் வான் உர்ம்ப்** (Christoph Carl Frederich von Wurmb-2 சூலை 1742 வோல்க்ராம்ஷௌசென்-மார்ச் 1781 பட்டாவியா) என்பவர் செருமனிய தாவரவியலாளர் ஆவார். இவரது அதிகாரப்பூர்வ பெயர் சுருக்கெழுத்து "உர்ம்ப்" ஆகும். இவர் வான் உர்ம்ப் என்ற உன்னத குடும்பத்தின் வழித்தோன்றலாக இருந்தார். ஒரு கட்டத்தில், இவரது அண்ணன் லுட்விக் மற்றும் இவரும் ஒரே பெண்ணைக் காதலித்தனர். ஒரு நீண்ட முடிவிற்குப் பிறகு, தனது சகோதரருக்காகத் தனது காதலைக் கைவிட்டார். இவர் இடச்சுக் கிழக்கிந்திய நிறுவனத்தில் சேர்ந்தார். பின்னர் ஆம்ஸ்டர்டாமுக்கும், பின்னர் நவீனக்கால ஜகார்த்தா பட்டாவியாவுக்கும் குடிபெயர்ந்தார். இவரது சகோதரர் பின்னர் கிறிஸ்டியன் வான் வெர்தெர்ன் என்ற பெண்ணை மணந்தார். இவரது சகோதரியின் மைத்துனர் பிரெடிரிக் சில்லர், இதைப் பற்றி *ஒரு மகத்தான செயல்* (*Eine Grossmütige Handlang*) எனும் சிறுகதையினை எழுதினார்,  
உயிரியலில், இவர் பனை மரங்களின் வகைப்பாட்டியல் பங்களிப்பு மூலம் அறியப்படுகிறார். மற்றும் போர்னியோ ஒராங்குட்டான் பற்றியும் இவர் எழுதியுள்ளார்.  
*கொல்சிகேசி* குடும்பத்தில் *உர்ம்பியா* பேரினம் இவரது நினைவாகப் பெயர் சூட்டப்பட்டுள்ளது.
# விக்கிப்பீடியா:Statistics/weekly/5-May-2024
# ரேபரேலி மக்களவைத் தொகுதி

**ரேபரேலி** (*Raebareli Lok Sabha constituency*) என்பது வட இந்திய மாநிலமான உத்தரப்பிரதேசத்தில் உள்ள 80 மக்களவைத் தொகுதிகளில் ஒன்றாகும். இது இந்திய தேசிய காங்கிரசின் கோட்டையாகக் கருதப்படுகிறது. 1967 முதல் 1977 வரை, இந்தத் தொகுயிலிருந்து முன்னாள் பிரதமர் இந்திரா காந்தியும், 2004 முதல் 2024 இல் மாநிலங்களவைக்குத் தேர்ந்தெடுக்கப்படும் வரை சோனியா காந்தியும் இதன் உறுப்பினராக இருந்தனர்.
# ரேபரேலி மக்களவைத் தொகுதி

## சட்டமன்றத் தொகுதிகள்

ரேபரேலியானது பச்ரவன், ஹர்சந்த்பூர், ரேபரேலி, சரேணி, உஞ்சஹர் உள்ளிட்ட ஐந்து சட்டமன்றத்தொகுதிகளை உள்ளடக்கியது.
# ரேபரேலி மக்களவைத் தொகுதி

## மக்களவை உறுப்பினர்கள்

| 1952 | பெரோஸ் காந்தி | இதேகா |
| --- | --- | --- |
| 1957 |  |  |
| 1960^ | ஆர். பி. சிங் |  |
| 1962 | பைஜ்நாத் குரீல் |  |
| 1967 | இந்திரா காந்தி |  |
| 1971 |  |  |
| 1977 | ராஜ் நாராயணன் | ஜனதா கட்சி |
| 1980 | இந்திரா காந்தி | இந்திய தேசிய காங்கிரசு |
| 1980^ | அருண் நேரு |  |
| 1984 |  |  |
| 1989 | சீலா கவுல் |  |
| 1991 |  |  |
| 1996 | அசோக் சிங் | பாரதிய ஜனதா கட்சி |
| 1998 |  |  |
| 1999 | சதீசு சர்மா | இந்திய தேசிய காங்கிரசு |
| 2004 | சோனியா காந்தி |  |
| 2006^ |  |  |
| 2009 |  |  |
| 2014 |  |  |
| 2019 |  |  |
| 2024 | இராகுல் காந்தி | } |
^இடைத் தேர்தல்
# தும்பிக்கை குரங்கு

**தும்பிக்கை குரங்கு** (*Proboscis monkey*) அல்லது நீண்ட மூக்கு குரங்கு (***நசாலிசு லார்வடசு***) என்பது வழக்கத்திற்கு மாறாகப் பெரிய மூக்கு, சிவப்பு-பழுப்பு நிற தோல் மற்றும் நீண்ட வாலினைக் கொண்ட மரங்களில் வாழும் தொல்லுக குரங்கு ஆகும். இது தென்கிழக்கு ஆசியத் தீவான போர்னியோவில் மட்டுமே காணப்படும் அகணிய உயிரி. மேலும் இது பெரும்பாலும் சதுப்புநிலக் காடுகளிலும் தீவின் கடலோரப் பகுதிகளிலும் காணப்படுகிறது.  
இந்த சிற்றினம் போர்னியோ ஒராங்குட்டான் மற்றும் வெள்ளி நிற லுடங் போன்ற குரங்குகளுடன் இணைந்து வாழ்கிறது.  
இந்த விலங்கு 1781ஆம் ஆண்டில் பரோன் பிரெட்ரிக் வான் வுர்ம்ப் என்பவரால் மேற்கத்தியர்களுக்கு அறியப்பட்டது. பின்னர் இவர் இதன் மாதிரிகளை ஐரோப்பாவில் உள்ள ஸ்டாம்போர்ட் ராபிள்சுக்கு அனுப்பினார்.
# தும்பிக்கை குரங்கு

## விளக்கம்

தும்பிக்கை குரங்கு ஒரு பெரிய சிற்றினமாகும். இது ஆசியா பூர்வீகமாகக் கொண்ட மிகப்பெரிய குரங்கு சிற்றினங்களில் ஒன்றாகும். திபெத்தியக் குரங்கு மற்றும் ஒரு சில சாம்பல் நிற மந்தி மட்டுமே இதன் அளவிலானவை.  
பால் ஈருருமை காணப்படுகிறது. ஆண் குரங்கின் தலை-உடல் நீளம் வரையும் எடை வரையில், அதிகபட்ச எடையாக உள்ளது. பெண் குரங்கின் நீளம் வரையும் உடல் எடை வரையும் அதிகபட்ச எடையாக உள்ளது. ஆண் குரங்கு கருப்பு நிற விதைப்பையுடன் சிவப்பு நிற ஆண்குறியுடன் உள்ளது. அடிப்பகுதி வெளிர் சாம்பல், மஞ்சள் அல்லது சாம்பல் நிறத்தில் வெளிர் ஆரஞ்சு நிறத்தில் இருக்கும். ஆண் பெண் என இரு குரங்குகளின் வயிறு வீங்கி காணப்படும். இது குரங்குகளுக்குப் பானை வயிற்றை ஒத்ததாக இருக்கும். குரங்குகளின் பல கால்விரல்கள் சவ்வுடன் இணைக்கப்பட்டுள்ளன. ஆண் குரங்கின் மூக்கின் நீளத்திற்கான காரணமான கோட்பாடு, இக்குரங்குகள் எழுப்பும் சத்தமான குரல்களை விரும்பும் பெண்களால் பாலியல் தேர்வாக இருக்கலாம் என்பதாகும். மூக்கின் அளவு ஒலியின் அழைப்பின் அளவை அதிகரிக்கும்.  
பெண் குரங்கின் மூக்கு சிறியதாகவும், இளம் குரங்குகளில் மேல்நோக்கியும் இருக்கும். இருப்பினும் பெண்ணின் மூக்கு உயர் விலங்குகளின் மூக்கினை விட மிகவும் பெரியதாக இருக்கிறது. தும்பிக்கை குரங்கின் மண்டை ஓடு பெரிய மூக்கைத் தாங்கும் சிறப்பு நாசி குருத்தெலும்பு கொண்டுள்ளது.
# தும்பிக்கை குரங்கு

## பரவலும் வாழிடமும்

தும்பிக்கை குரங்கு போர்னியோ தீவில் மட்டுமே காணப்படும் அகணிய உயிரி. இவை புரூணை, இந்தோனேசியா மற்றும் மலேசியா ஆகிய மூன்று நாடுகளிலும் காணப்படுகிறது. இது கடலோரப் பகுதிகளிலும் ஆறுகள் அருகேயும் மிகவும் பொதுவானது. இந்தச் சிற்றினப் பரவல் அலைகளை அனுபவிக்கக்கூடிய தாழ்நில வாழ்விடங்களுக்கு மட்டுப்படுத்தப்பட்டுள்ளன. இது திப்டெரோகார்ப், சதுப்புநில மற்றும் ஆற்றுக் காடுகள் காணப்படுகிறது.
# தும்பிக்கை குரங்கு

## நடத்தை மற்றும் சூழலியல்

### சமூக நடத்தை

தும்பிக்கை குரங்குகள் பொதுவாக வயது வந்த ஆண், சில வயது வந்த பெண்கள் மற்றும் அவைகளின் சந்ததியினரைக் கொண்ட குழுக்களாக வாழ்கின்றன. சில குரங்குகள் தனிமையில் வாழும் தன்மையுடையன. இவை பெரும்பாலும் ஆண் குரங்குகளாக இருக்கும். குரங்கு குழுக்கள் ஒன்றுடன் ஒன்று இணைந்த வாழிட வரம்புகளில் வாழ்கின்றன. ஆனால் குழுவிலுள்ளவர்களுடனே இணை சேர்ந்து விளையாடும். ஓர் ஆண் குழுவில் 3 முதல் 19 குரங்குகள் வரை காணப்படும். ஒட்டுமொத்தமாக, ஒரே குழுவின் உறுப்பினர்கள் ஒருவருக்கொருவர் மிகவும் சகிப்புத்தன்மையுடன் உள்ளன. பெண் குரங்குகளிடையே ஒரு நேரியல் மேலாதிக்க வரிசைமுறை உள்ளது.
# தும்பிக்கை குரங்கு

## நடத்தை மற்றும் சூழலியல்

### இனப்பெருக்கம்

பெண் குரங்குகள் ஐந்து வயதில் பாலியல் முதிர்ச்சியடைகின்றன. இவை பாலியல் வீக்கத்தை அனுபவிக்கின்றன. இவற்றின் பிறப்புறுப்புகள் இளஞ்சிவப்பு அல்லது சிவந்து காணப்படும். ஆண் பெண் இணை சேரும் நிகழ்வு அரை நிமிடம் நீடிக்கும். இரு பாலினரும் இனச்சேர்க்கைக்கு ஊக்கமளிக்கின்றன; ஆனால் இவை எப்போதும் நிகழும் என்பதில்லை. இனச்சேர்க்கையின் துவக்கமாக இணைகள் முகத்தை உருட்டும். கூடுதலாக, ஆண்கள் சில நேரங்களில் குரல் கொடுப்பார்கள், பெண் குரங்குகள் தங்கள் முதுகெலும்புகளை முன்வைத்து தலையை ஒரு பக்கத்திலிருந்து மற்றொரு பக்கத்திற்கு அசைப்பார்கள். இளம் குழந்தைகள் ஆறு வாரங்களில் திடமான உணவினைச் சாப்பிடத் தொடங்குகின்றன. மேலும் ஏழு மாத வயதில் பாலூட்டுகின்றன. ஓர் இளம் ஆணின் மூக்கு வயது வரும் வரை மெதுவாக வளரும். தாய் தனது குழுவின் மற்ற உறுப்பினர்களைத் தனது குட்டியினைப் பிடிக்க அனுமதிக்கும்.
# தும்பிக்கை குரங்கு

## நடத்தை மற்றும் சூழலியல்

### தொடர்பு

தும்பிக்கை குரங்குகள் பல்வேறு ஓசைகளை எழுப்புவதாக அறியப்படுகிறது. குழுவின் நிலையைத் தொடர்பு கொள்ளும்போது, ஆண்கள் ஓசையினை வெளியிடும். இவை குட்டிகளுக்காக ஒரு சிறப்பு அழைப்பினை வெளியிடும். இது உத்தரவாதத்திற்கும் பயன்படுத்தப்படுகிறது. ஆபத்தைச் சமிக்ஞை செய்ய ஆண்கள் விழிப்புணர்வு அல்லது எச்சரிக்கை அழைப்புகளை உருவாக்கும். இரு பாலினரும் அச்சுறுத்தும் அழைப்புகளை வழங்கும். ஆனால் ஒவ்வொன்றும் வேறுபட்டவை. கூடுதலாக, பெண் குரங்குகள் மற்றும் முதிர்ச்சியடையாத குரங்குகள் கோபப்படும்போது "பெண் அழைப்புகள்" என்று அழைக்கப்படுவதை வெளியிடும். தீவிரம் குறைந்த வேதனையான சந்திப்புகளின் போது ஓசை, கர்ஜனைகள் மற்றும் முனகல் செய்யப்படும். குரலற்ற காட்சிகளில் குதிக்கும்-கிளை அதிர்வு, வெற்று-பற்கள் திறந்த வாய் அச்சுறுத்தல்கள் மற்றும் ஆண்களில் விறைப்பு ஆகியவை அடங்கும், இவை இதே சூழ்நிலைகளில் செய்யப்படுகின்றன. குழுக்கள் பொதுவாக அருகிலுள்ள மரங்களில் தூங்குகின்றன. குரங்குகள் அருகிலேயே இருந்தால், இவை ஆறுகளின் அருகே தூங்க முனைகின்றன. தும்பிக்கை குரங்குகள் பகல் முழுவதும் வேட்டையாடி, ஓய்வெடுக்கும். இவற்றின் அன்றாட நடவடிக்கைகளில் ஓய்வு, பயணம், உணவு மற்றும் விழிப்புடன் இருப்பது ஆகியவை அடங்கும். இரவு நெருங்கும்போது, குரங்குகள் மீண்டும் ஆற்றின் அருகே சென்று தீவனம் சேகரிக்கின்றன. தும்பிக்கை குரங்கினை வேட்டையாடும் விலங்குகளாக (தும்பிக்கை குரங்கின் சாத்தியக்கூறு அல்லது உறுதிப்படுத்தப்பட்டவை) முதலைகள் மற்றும் உவர் நீர் முதலைகள், சுந்தா பனிச் சிறுத்தை, சூரிய கரடிகள் மற்றும் வலையூட்டப்பட்ட மலைப்பாம்புகள் மற்றும் இளம் அல்லது நோய்வாய்ப்பட்ட குரங்குகள், கழுகுகள், பெரிய நிசேடசு, ஹாலியேடசு, கொண்டை பாம்புண்ணிக் கழுகு அல்லது கருங் கழுகுகள்-பெரிய ஆந்தைகள் மற்றும் உடும்பு ஆகியவை அடங்கும். குரங்குகள் குறுகிய இடங்களில் ஆற்றைக் கடக்கும் அல்லது முடிந்தால் தாவரக் காடுகளைக் கடக்கும். இது வேட்டையாடுதலைத் தவிர்க்கும் செயலாகும்.
# தும்பிக்கை குரங்கு

## பாதுகாப்பு நிலை

தும்பிக்கை குரங்கு பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின் ஆபத்தானதாக மதிப்பிடப்பட்டுள்ளது. பன்னாட்டு வர்த்தகத்தின் அச்சுறுத்தல்களிலிருந்து அழிந்து வரும் தாவரங்கள் மற்றும் விலங்குகளைப் பாதுகாப்பதற்கான ஒப்பந்தத்தின் இணைப்பு I-இல் பட்டியலிடப்பட்டுள்ளது. மரம் வெட்டுதல் மற்றும் எண்ணெய் பனை தோட்டங்கள் காரணமாகத் தொடர்ச்சியான வாழ்விட இழப்பு மற்றும் சில பகுதிகளில் வேட்டையாடுதல் காரணமாகக் கடந்த 2008 ஆண்டுகளில் இதன் மொத்த எண்ணிக்கை 50%க்கும் அதிகமாகக் குறைந்துள்ளது. மேலும் இது ஒரு சுவையான உணவாகக் கருதப்படுகிறது. அதே போல் பாரம்பரியச் சீன மருத்துவத்தில் தும்பிக்கை குரங்கு பயன்படுத்தப்படுகிறது. இதன் மக்கள்தொகை துண்டுத் துண்டாக உள்ளது. ஒரு பெரிய எண்ணிக்கையிலான குரங்குகள் கலிமந்தானில் காணப்படுகிறது. சரவாக், புரூணை மற்றும் சபா பகுதிகளில் இவற்றின் எண்ணிக்கை மிகக் குறைவு. போர்னியோவின் அனைத்துப் பகுதிகளிலும் தும்பிக்கை குரங்கு சட்டத்தால் பாதுகாக்கப்படுகிறது. மலேசியாவில், இது வனவிலங்கு பாதுகாப்புச் சட்டம் (கூட்டாட்சி சட்டம்) வனவிலங்கு பாதுகாப்புப் அவசரச் சட்டம் 1998 (அத்தியாயம் 26) மற்றும் வனவிலங்குப் பாதுகாப்பு சட்டம் 1997 (சபா மாநிலச் சட்டம்) உள்ளிட்ட பல சட்டங்களால் பாதுகாக்கப்படுகிறது.  
இந்தோனேசியாவில் உள்ள தானாவ் சென்டரம் தேசிய பூங்கா, குனுங் பாலுங் தேசியப் பூங்கா, கெண்டவங்கன் இயற்கை காப்பகம், குட்டாய் தேசிய பூங்கா, லெசன் பாதுகாப்பு காடு, முரா கமான் இயற்கை காப்பணம், மாண்டோர் காப்பகம் மற்றும் தஞ்சங் புட்டிங் தேசியப் பூங்கா, பகோ தேசியப் பூங்கா, குணங் பியூக் வன காப்பகம், கபிலி-செபிலோக் வன காப்பகம். கிளியாசு தேசிய பூங்கா, குலம்பா வனவிலங்கு காப்பகம், கீழ் கினபடங்கன் வனவிலங்கு சரணாலயம், சுங்கேய் சாமுன்சாம் வனவிலங்கு வனவிலங்கு அபயாரண்யஂ மற்றும் மலேசியாவில் உள்ள உலு செகாமா காப்பகம் ஆகிய 16 பாதுகாக்கப்பட்ட பகுதிகளில் தும்பிக்கை குரங்கைக் காணலாம்.
# ஜானகி சபேஷ்

**ஜானகி சபேஷ்** (*Janaki Sabesh*) இந்தியாவைச் சேர்ந்த ஊடகவியலாளரும், நடிகையும், வடிவழகியும், கதைசொல்லுபவரும், குழந்தைகள் புத்தகம் எழுதுபவரும், நாடகக் கலைஞரும் மற்றும் குரல் கலைஞரும் ஆவார். இவரது திரைப்பட வாழ்க்கை முழுவதும், இவர் பல முன்னணி நடிகர்களுக்கு “தாயாக” நடித்துள்ளார். ஜானகி பெரும்பாலும் தமிழ் திரைப்படங்களிலும் மற்றும் தெலுங்குத் திரைப்படங்களிலும் தோன்றினார்.
# ஜானகி சபேஷ்

## ஆரம்பகால வாழ்க்கை.

ஜானகி, பெங்களூரில் பிறந்தார். தனது ஆரம்பக் கல்வியை கொல்கத்தாவின் கார்மெல் பள்ளியிலும், பின்னர் புது தில்லியின் டி. டி. இ. ஏ மேல்நிலைப் பள்ளியிலும் முடித்தார். தில்லியின் சீமாட்டி சிறீ ராம் கல்லூரியில் அரசியல் அறிவியலில் இளங்கலை பட்டமும், தில்லியின் ஜாமியா மில்லியா இஸ்லாமியா பல்கலைக்கழகத்தில் பொதுமக்கள் தகவல்தொடர்பியல் துறையில் முதுகலைப் பட்டமும் பெற்றுள்ளார். பிரபல பாடகி பாம்பே ஜெயஸ்ரீ இவரது மைத்துனியாவார்
# ஜானகி சபேஷ்

## தொழில் வாழ்க்கை

1991 இல், ஜானகி சபேஷ், சிமி கரேவாலுக்கு இராஜீவ் காந்தி பற்றிய *இந்தியாவின் ராஜீவ்* என்ற ஆவணப்படத்திற்கு உதவினார்.கஜோல் மற்றும் அரவிந்த்சாமி நடித்த மின்சார கனவு திரைப்படத்தில் இவர் கன்னியாஸ்திரியாக அறிமுகமானர். பின்னர் ஷங்கரின் ஜீன்ஸ் படத்தில் ஐஸ்வர்யா ராயின் அம்மாவாக நடித்தார். அதன் பிறகு, மின்னலே மற்றும் கில்லி உட்பட 25 க்கும் மேற்பட்ட திரைப்படங்களில் நடித்துள்ளார். இவற்றில் பெரும்பாலும் அம்மா வேடத்தில் நடித்தார்.  
*காட்பரிஸ்*, *பெப்சோடன்ட்*, *கேஎஃப்ஜே*, *என்ஏசி ஜூவல்லர்ஸ்*, *சக்ரா கோல்ட் டீ*, *ஜான்சன்ஸ் தோத்தி* போன்ற முன்னணிப் பொருட்களின் விளம்பரங்களிலும் நடித்துள்ளார். *ஸ்ட்ரே ஃபேக்டரி* என்ற வலைத் தொடரிலும் தோன்றினார். நாடகக் கலைஞராக சென்னையை தளமாகக் கொண்ட நாடகக் குழுக்கள், *கிரியா-சக்தி & மெட்ராஸ் பிளேயர்ஸ்* ஆகியோருடன் சேர்ந்து நாடகங்களிலும் நடித்தார். ஜானகி சபேஷ் கதை மற்றும் பாடல்கள் மூலம் எண்களின் உலகத்தை குழந்தைகளுக்க அறிமுகப்படுத்து *தி லேர்னிங் ட்ரெயின்* (1995) என்ற ஒலி வடிவத்தை தயாரித்தார்.  
ஜானகி தனது சொந்த கதை சொல்லும் முயற்சியான கோல்போ - டேல்ஸ் அன்லிமிடெட் நிறுவனத்தையும் நடத்தி வருகிறார். வங்காள மொழியில் *கோல்போ* என்ற சொல்லுக்கு "கதை" என்று பொருள். இவர் கதை, இசை மற்றும் இயக்கம் ஆகியவற்றை இதன் மூலம் சொல்லி வருகிறார். மேலும், பெற்றோர்கள், ஆசிரியர்கள் மற்றும் மாணவர்களுக்கான உந்துதல் மற்றும் கதைசொல்லலின் பயனுள்ள பயன்பாடுகளை மையமாகக் கொண்ட பட்டறைகளையும் நடத்துகிறார்.  
ஜானகி சபேஷ், 9 மொழிகளில் துலிகா புத்தக நிறுவனத்தால் வெளியிடப்பட்ட தனது முதல் படப் புத்தகமான *தி ஜங்கிள் ஸ்டோரிடெல்லிங் ஃபெஸ்டிவல்* மூலம் 2018 இல் எழுத்தாளராக மாறினார். இவரது 2வது படப் புத்தகமான *பதியின் ரசம்* (துவானி சபேஷ் உடன் இணைந்து எழுதியது) 2023 இல் சிறந்த குழந்தைகள் புத்தக விருதை வென்றது. மேலும் நீவ் புத்தக விருதுகள் 2022 இல் பட்டியலிடப்பட்டது (முதல் 3).
# அரைச்செவ்விய எண்

கணிதத்தில் **அரைச்செவ்விய எண்** அல்லது அரைநிறைவெண் (*hemiperfect number*) என்பது மிகைமைச் சுட்டெண்ணைப் பாதி-முழுவெண்ணாகக்கொண்டதொரு இயல் எண்ணாகும். அதாவது,  
:*n* ஓர் இயல் எண்; அதன் வகுஎண் சார்பு *σ*(*n*) (*n* இன் அனைத்து நேர்ம வகுஎண்களின் கூட்டுத்தொகை); *n* இன் மிகைமைச் சுட்டெண் *σ*(*n*)/*n* = *k*/2 ( *k*, ஒற்றை முழுவெண்) எனில், *n* ஓர் அரைச்செவ்விய எண்.  
முதல் அரைச்செவ்விய எண்கள் சில:  
:2, 24, 4320, 4680, 26208, 8910720, 17428320, 20427264, 91963648, 197064960, ...
# அரைச்செவ்விய எண்

## எடுத்துக்காட்டு

24, ஓர் அரைச் செவ்விய எண். ஏனெனில்:  
: 24 இன் வகுஎண்களின் கூட்டுத்தொகை:
: 1 + 2 + 3 + 4 + 6 + 8 + 12 + 24 = 60 = &nbsp;×&nbsp;24.
:24 இன் மிகைமைச் சுட்டெண் = 5/2; இது ஒரு பாதி-முழுவெண் ஆகும்.
# அரைச்செவ்விய எண்

## *k*/2 மிகைமைச் சுட்டெண்கொண்ட மிகச்சிறிய அரைச்செவ்விய எண்கள்

கீழுள்ள அட்டவணை *k*/2 (*k*&nbsp;≤&nbsp;13) மிகைமைச் சுட்டெண்களுக்கான அரைச்செவ்விய எண்களைத் தருகிறது :  
| 3 | 2 | 1 |
| --- | --- | --- |
| 5 | 24 | 2 |
| 7 | 4 |  |
| 9 | 7 |  |
| 11 | 14 |  |
| 13 | 45 | } |  
15/2, 17/2 ஆகிய இரு மிகைமைச் சுட்டெண்களைக்கொண்ட மிகச்சிறிய அரைச்செவ்விய எண்களுக்கான தற்போதைய மேல்வரம்பை "மைக்கல் மார்க்கசு" கண்டுபிடித்தார்.  
:15/2 மிகைமைச் சுட்டெண்ணுக்கான மிகச்சிறிய அரைச்செவ்விய எண் ≈ ; 17/2 மிகைமைச் சுட்டெண்ணுக்கான மிகச்சிறிய அரைச்செவ்விய எண் ≈ .  
19/2 மிகைமைச் சுட்டெண்கொண்ட அரைச்செவ்விய எண்கள் கண்டறியப்படவில்லை.
# டெட்ராமெத்தில்வெள்ளீயம்

**டெட்ராமெத்தில்வெள்ளீயம்** (*Tetramethyltin*) என்பது (CH<sub>3</sub>)<sub>4</sub>Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். ஓர் எளிமையான கரிம உலோகச் சேர்மமான இது நீர்மநிலையில் காணப்படுகிறது. அமில குளோரைடுகளை மெத்தில் கீட்டோன்களாகவும், அரைல் ஆலைடுகளை அரைல் மெத்தில் கீட்டோன்களாகவும் மாற்றும் செயல்முறையில் இச்சேற்மம் பயனுள்ளதாக இருக்கும். எளிதில் ஆவியாகும் என்பதாலும் நச்சுத்தன்மை வாய்ந்தது என்பதாலும் இதை ஆய்வகத்தில் பயன்படுத்தும் போது கவனமாக இருக்க வேண்டும்.
# டெட்ராமெத்தில்வெள்ளீயம்

## தயாரிப்பு

வெள்ளீயம் டெட்ராகுளோரைடுடன் கிரிக்னார்டு வினையாக்கியான மெத்தில்மக்னீசியம் அயோடைடைச் சேர்த்து வினை புரியச் செய்வதால் டெட்ராமெத்தில்வெள்ளீயம் உருவாகிறது. குளோரின் வாயுவுடன் வெள்ளீயம் உலோகத்தைச் சேர்த்து வினைபுரியச் செய்து வெள்ளீயம் டெட்ராகுளோரைடு தயாரித்துக் கொள்ளப்படுகிறது.  
:4 CH<sub>3</sub>MgI + SnCl<sub>4</sub> → (CH<sub>3</sub>)<sub>4</sub>Sn + 4 MgICl
# டெட்ராமெத்தில்வெள்ளீயம்

## கட்டமைப்பு

டெட்ராமெதில்வெள்ளீயத்தில் நான்கு மெத்தில் குழுக்களால் சூழப்பட்ட உலோகம் ஒரு நான்முகி அமைப்பில் நியோபெண்டேன் கட்டமைப்பை ஒத்துள்ளது.
# டெட்ராமெத்தில்வெள்ளீயம்

## பயன்பாடுகள்

### மெத்தில்வெள்ளீய சேர்மங்களின் முன்னோடி

டெட்ராமெத்தில்வெள்ளீயம் சேர்மம் மும்மெத்தில்வெள்ளீயக் குளோரைடு மற்றும் தொடர்புடைய மெத்தில்வெள்ளீயம் ஆலைடு சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகும். இவை பிற கரிமவெள்ளீயச் சேர்மங்கள் தயாரிக்க உதவும் முன்னோடிகளாக உள்ளன. இந்த மெத்தில்வெள்ளீயக் குளோரைடுகள் கோசெசுகோவ் மறுபகிர்வு வினை மூலம் தயாரிக்கப்படுகின்றன. இவ்வாறு, (CH<sub>3</sub>)<sub>4</sub>Sn மற்றும் SnCl<sub>4</sub> ஆகியவை 100 °செல்சியசு மற்றும் 200 °செல்சியசு வெப்பநிலைகளுக்கு இடையேயான வெப்பநிலையில் வினைபுரிந்து (CH<sub>3</sub>)<sub>3</sub>SnCl சேர்மத்தை ஒரு விளைபொருளாகக் கொடுக்கின்றன.  
:SnCl<sub>4</sub> + 3 (CH<sub>3</sub>)<sub>4</sub>Sn → 4 (CH<sub>3</sub>)<sub>3</sub>SnCl  
டெட்ராமெத்தில்வெள்ளீயத்தைப் பயன்படுத்தி மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழி பாதரச(II) குளோரைடை டெட்ராமெத்தில்வெள்ளீயத்துடன் சேர்த்து வினைபுரியச் செய்வதாகும்.  
==கரிமத்தொகுப்பு வினைகளில் ===
கரிமத் தொகுப்பு வினைகளில் டெட்ராமெதில்வெள்ளீயம் அமில குளோரைடுகளுடன் பல்லேடியம்-வினையூக்க பிணைப்பு வினைகளுக்கு உட்பட்டு மெத்தில் கீட்டோன்களை அளிக்கிறது.:  
:SnMe<sub>4</sub> + RCOCl → RCOMe + Me<sub>3</sub>SnCl
# மடகாசுகர் மீன் கழுகு

**மடகாசுகர் மீன் கழுகு** (*Madagascar fish eagle-இக்தியோபாகா வோசிபெராய்டெசு*) அல்லது மடகாசுகர் கடல் கழுகு என்பது *அசிபிட்ரிடே* குடும்பத்தைச் சேர்ந்த ஒரு பெரிய கொன்றுண்ணி பறவை சிற்றினம் ஆகும். இதில் பருந்து, மற்றும் பூனைப்பருந்து போன்ற பல பறவைகளும் அடங்கும். இது மடகாசுகரின் வடமேற்கில் உள்ள கடலோரப் பகுதியில் காணப்படுகிறது. இது சுமார் 65 செ. மீ. நீளமும் வெளிர் பழுப்பு நிறத் தலையுடன், அடர் பழுப்பு உடல் மற்றும் வெள்ளை வாலுடன் காணப்படும். மடகாசுகர் மீன் கழுகின் எண்ணிக்கை குறைந்து வருகிறது. இதனுடைய எண்ணிக்கை வாழ்விட அழிவு மற்றும் துன்புறுத்தல்களால் அச்சுறுத்தப்படுகிறது. மேலும் பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "ஆபத்தான ஆபத்தில் உள்ளது" என்று மதிப்பிட்டுள்ளது.
# மடகாசுகர் மீன் கழுகு

## விளக்கம்

மடகாசுகர் மீன் கழுகு என்பது ஒரு நடுத்தர அளவிலான கடல் கழுகு ஆகும். இதன் நீளம் 60 முதல் 66 செ. மீ. வரையும் இறக்கை நீட்டம் 165 முதல் 180 செ. மீ. உடையது. உடல் மற்றும் இறக்கைகள் அடர் பழுப்பு நிறத்தில் உள்ளன. வெளிர் பழுப்பு தலை மற்றும் வெள்ளை வால் கொண்ட அலகு வெளிறிய அடித்தளத்துடன் கருப்பு நிறமாகவும், கால்கள் வெளிர் சாம்பல் நிறமாகவும் இருக்கும். ஆண் கழுகு 2.2 முதல் 2.6 கிலோ எடையுடன் எடையும் பெண் கழுகு 2.8 முதல் 3.5 கிலோ வரை ஆண்களை விட சிறிது அதிக எடையுடன் காணப்படும்.  
இதன் நெருங்கிய உறவின ஆப்பிரிக்க மீன் கழுகு, *இக்தியோபாகா வோசிபர்* ஆகும். இவை கடல்-கழுகுகளின் ஒரு தனித்துவமான இன இணைப் பரம்பரையை உருவாக்குகின்றன. இவை சிற்றினத்தின் வேறுபாட்டிற்குப் பிறகு பிரிந்தன. இவை மூதாதையரின் அடர் அலகு, கால் நகம் மற்றும் கண் போன்ற பண்புகளைத் தக்க வைத்துள்ளன. ஆனால் *ஹாலியாஈட்டசு* சிற்றினங்களைப் போலல்லாமல், இவை எப்போதும் குறைந்தபட்சம் ஓரளவு வெள்ளை வால்களைக் கொண்டுள்ளன. இளம் வயதினராக இருந்தாலும் கூட. மற்ற கடல்-கழுகு இன இணைகளில் உள்ளதைப் போல, ஒரு சிற்றினமானது (இந்த விஷயத்தில் மடகாசுகன் மீன் கழுகு) பழுப்பு நிறத் தலையைக் கொண்டுள்ளது, மற்றொன்று வெள்ளை நிறத்தைக் கொண்டுள்ளது.
# மடகாசுகர் மீன் கழுகு

## பரவல்

மடகாசுகர் மீன் கழுகு சிற்றினம் மடகாசுகரில் மட்டுமே காணப்படும் அகணிய உயிரி ஆகும். இங்கு இது மொரொண்டாவா வடமேற்குக் கடற்கரையில் குறைந்த எண்ணிக்கையில் உயிர்வாழ்கிறது. இந்தக் கழுகு மலைத்தொடர் மடகாசுகர் உலர் இலையுதிர் காடுகளுக்குள் உள்ளது. ஐக்கிய நாடுகளின் சுற்றுச்சூழல் திட்டத்தின் படி மக்கள்தொகையின் முக்கிய இடம் அனலோவா பிராந்தியத்தில் உள்ளது. 1980களில் 20 முதல் 25 இனப்பெருக்க இணைகள் இருந்தன. கார்பட் மற்றும் ஹோகன் ஆகியோரின் மிகச் சமீபத்திய கணக்கெடுப்பு, இந்தியப் பெருங்கடலில் உள்ள அஞ்சஜாவி காட்டில் குறைந்தது மூன்று இனப்பெருக்க இணைகள் இருப்பதாகத் தெரிவிக்கிறது.
# மடகாசுகர் மீன் கழுகு

## நிலை

ஐக்கிய நாடுகள் சபை மற்றும் கிராம்போவின் மொத்தப் பறவைகளின் எண்ணிக்கை மதிப்பீடுகள் இந்த இனத்தின் உலக மக்கள் தொகையைச் சுமார் 40 இனப்பெருக்க இணைகள் உள்ளதாகத் தெரிவிக்கின்றது. இந்தப் பறவை பூமியில் அரிதான பறவைகளில் ஒன்றாக இருக்கலாம். 1991 மற்றும் 1995க்கு இடையிலான பிற ஆய்வுகள் 105 தளங்களிலிருந்து குறைந்தது 222 முதிர்ச்சியடைந்த பறவைகள் இருப்பினைப் பதிவு செய்துள்ளன. இதில் 98 இனப்பெருக்க இணைகள் இருப்பதாக மதிப்பிடப்பட்டுள்ளது.  
காடழிப்பு, மண் அரிப்பு மற்றும் நெல் வயல்களுக்கான ஈரநிலப் பகுதிகளை மேம்படுத்துதல் ஆகியவை இதன் இனப்பெருக்க வாழிடத்தின் முக்கிய அச்சுறுத்தல்களாகும். இது மனிதர்களுடன் மீன் வேடையில் நேரடிப் போட்டியில் உள்ளது. இதன் எண்ணிக்கை குறைந்து வருவதாலும், இது எதிர்கொள்ளும் அச்சுறுத்தல்களாலும், பன்னாட்டு இயற்கைப் பாதுகாப்புச் சங்கம் இப்பறவையின் பாதுகாப்பு நிலையை "ஆபத்தான ஆபத்தில் உள்ளது" என்று மதிப்பிட்டுள்ளது.
# வார்ப்புரு:Given name hatnote/doc

### பயன்பாடு

இந்த வார்ப்புரு ஒரு வாழ்க்கை வரலாற்றுக் கட்டுரையின் மேற்பகுதியில் குறிப்பிடப்பட்ட நபருக்கு இயற்பெயரைப் பயன்படுத்த வேண்டும் என்பதை வாசகர்களுக்கு விளக்குவதற்குப் பயன்படுத்தலாம்.  
இந்த வார்ப்புருக்கு இரண்டு அளவுருக்கள் தேவை:
- , நபரின் இயற்பெயர்
- , நபரின் குடும்பப்பெயர்  
| Wikitext | Result |
| --- | --- |
| <code></code> | } |
# இந்தியக் குச்சிப்பூச்சி

**கராசியசு மொரோசசு** (*Carausius morosus*) ('பொதுவான', 'இந்திய' அல்லது 'ஆய்வக' குச்சிப்பூச்சி) என்பது பாசுமடோடியா குடும்பச் சிற்றினமாகும். இது பெரும்பாலும் பள்ளிகள் மற்றும் தனிநபர்களால் செல்லப்பிராணிகளாகப் பார்க்கப்படுகிறது. சான் டியாகோ மிருகக்காட்சிசாலையில் மேற்கொள்ளப்பட்ட ஆய்வுகள், ஏராளமான அலங்காரத் தாவரங்களில் இவை அறிமுகப்படுத்தப்பட்ட இனங்களா உள்ளதைக் கண்டறிந்தன.
# பிரயாக்ராஜ் மாநகராட்சி

**பிரயாக்ராஜ் மாநகராட்சி** (*Prayagraj Municipal Corporation*-முன்னர் அலகாபாத் மாநகராட்சி என அறியப்பட்டது) என்பது உத்தரப்பிரதேசத்தில் உள்ள பிரயாக்ராஜ் நகரின் ஆளும் குடிமை அமைப்பாகும். இது நகரத்தின் குடிமை உள்கட்டமைப்பு மற்றும் நிர்வாகத்திற்குப் பொறுப்பாகும். இது 1850ஆம் ஆண்டின் 26ஆவது சட்டத்தின் கீழ் *அலகாபாத்தின் நகராட்சி ஆணையமாக* 1863-இல் நிறுவப்பட்டது. ஆணையமானது 1959-இல் மாநகராட்சியாக மாற்றப்பட்டது. இது 365 சதுர கிலோமீட்டர் பரப்பளவை நிர்வகிக்கிறது.
# ஜொகூர் மந்திரி பெசார்

**ஜொகூர் மந்திரி பெசார்** <small>அல்லது</small> **ஜொகூர் முதல்வர்** (ஆங்கிலம்: *Menteri Besar of Johor* <small>அல்லது</small> *First Minister of Johor*; மலாய்: *Menteri Besar Johor*; சீனம்: 柔佛州务大臣) என்பவர் மலேசிய மாநிலமான ஜொகூர் மாநிலத்தின் அரசுத் தலைவர் ஆகும். மலேசியாவில் ஒரு மாநிலத்தின் முதலமைச்சரை மந்திரி பெசார் என்று அழைப்பது வழக்கம். இவர் ஜொகூர் மாநில சட்டமன்றத்தின் (*Johor State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது ஜொகூர் மந்திரி பெசார் பதவியில் உள்ளவர் ஓன் அபீஸ் காசி (*Onn Hafiz Ghazi*). இவர் 15 மார்ச் 2022 முதல் மாநில முதல்வர் பதவியை வகித்து வருகிறார்.
# ஜொகூர் மந்திரி பெசார்

## நியமனம்

ஜொகூர் மாநில அரசமைப்புச் சட்டத்தின்படி, ஜொகூர் சுல்தான் முதலில் மந்திரி பெசாரை நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும்.  
ஜொகூர் மந்திரி பெசார் இசுலாம் மதத்தைச் சார்ந்தவராகவும்; மலாய் இனத்தைச் சார்ந்தவராகவும் இருக்க வேண்டும். அவரின் குடியுரிமை, பதிவு மூலம் பெற்ற ஒரு மலேசியக் குடிமகனாக இருக்கக்கூடாது. மந்திரி பெசாரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில செயற்குழுவில் ஜொகூர் சுல்தான் நியமிப்பார்.  
ஆட்சிக்குழுவின் உறுப்பினர்கள் சுல்தான் முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுக்கவேண்டும். ஜொகூர் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது.
# ஜொகூர் மந்திரி பெசார்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது சட்டத்தைச் சட்டமன்றத்தில் நிறைவேற்ற முடியாவிட்டால்; அல்லது மாநிலச் சட்டமன்றம் அரசாங்கத்தின் மீது நம்பிக்கையில்லா வாக்கெடுப்பை நிறைவேற்றினால்; மந்திரி பெசார் உடனடியாகப் பதவிதுறப்பு செய்ய வேண்டும். மாற்று மந்திரி பெசாரைத் தேர்ந்தெடுப்பது சுல்தானின் பொறுப்பு ஆகும். சுல்தான் அனுமதிக்கும் காலம் வரையில்; மந்திரி பெசார் பதவி வகிக்காத மாநில ஆட்சிக்குழு உறுப்பினர் ஒருவர் பதவியில் இருப்பார்.  
ஒரு தேர்தலில் தோல்வி அடைந்த மந்திரி பெசார் தன் பதவியைத் துறப்பு செய்ததைத் தொடர்ந்து; அல்லது ஒரு மந்திரி பெசாரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய மந்திரி பெசாராகச் சுல்தான் நியமிப்பார்.
# ஜொகூர் மந்திரி பெசார்

## ஆளுமைகள்

ஒரு மந்திரி பெசாரின் அதிகாரம் பல வரம்புகளுக்கு உட்பட்டது. ஒரு மந்திரி பெசார் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு மந்திரி பெசார் பரிந்துரை செய்ய வேண்டும்; அல்லது அந்த மந்திரி பெசார் பதவிதுறப்பு செய்ய வேண்டும்; அல்லது சுல்தானால் பதவி நீக்கம் செய்யப்பட வேண்டும்.  
வழங்கல் மசோதா (*Supply Bill*) அல்லது முக்கியமான கொள்கை தொடர்பான சட்டத்தை ஒரு மந்திரி பெசாரால் நிறைவேற்ற முடியாமல் போனால், நம்பிக்கையில்லா வாக்கெடுப்பு போன்று அரசாங்கத்தில் இருந்து அந்த மந்திரி பெசார் பதவிதுறப்பு செய்ய வேண்டும்; அல்லது அவர் மாநிலச் சட்டமன்றத்தைக் கலைக்க வேண்டும்.
# ஜொகூர் மந்திரி பெசார்

## தற்காலிக மாநில அரசின் மந்திரி பெசார்

மந்திரி பெசாரின் ஆலோசனையின் பேரில் சுல்தானால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப்படுவதற்கும் அடுத்த மாநிலச் சட்டமன்றம் கூட்டப்படுவதற்கும் இடைப்பட்ட காலத்தில், மந்திரி பெசார் மற்றும் அவரின் நிர்வாகக் குழுவினரும் தான் காபந்து அரசாங்க பதவியில் (*Caretaker Government*) இருப்பார்கள்.
# ஜொகூர் மந்திரி பெசார்

## வாழும் முன்னாள் மந்திரி பெசார்கள்

| பெயர் | பதவியின் காலம் | பிறந்த தேதி |  |
| --- | --- | --- | --- |
| முகிதீன் யாசின் | 1986–1995 | 15 மே 1947 (வயது ) |  |
| அப்துல் கனி ஒசுமான் | 1995–2013 | 14 நவம்பர் 1946 (வயது ) |  |
| முகமது காலித் நோர்டின் | 2013–2018 | 30 நவம்பர் 1958 (வயது ) |  |
| சகாருதீன் ஜமால் | 2019–2020 | 26 மே 1975 (வயது ) |  |
| அசுனி முகமது | 2020–2022 | 27 மார்ச் 1959 (வயது ) | } |
# வாரணாசி மாநகராட்சி

**வாரணாசி மாநகராட்சி** (*Varanasi Municipal Corporation*) என்பது இந்திய மாநிலமான உத்தரப் பிரதேசத்தில் உள்ள வாரணாசி நகரத்தின் நிர்வாகக் குழுவாகும். மாநகராட்சியில் மக்களாட்சி முறையில் தேர்ந்தெடுக்கப்பட்ட உறுப்பினர்கள் உள்ளனர். மாநகரத்தந்தைத் தலைமையில் செயல்படும் குழு நகரின் உள்கட்டமைப்பு மற்றும் பொதுச் சேவைகளை நிர்வகிக்கிறது. மாநிலத்தின் பல்வேறு அரசியல் கட்சிகளைச் சேர்ந்த உறுப்பினர்கள் மாநகராட்சியின் உறுப்பினர்களாகத் தேர்ந்தெடுக்கப்பட்டுச் செயலாற்றுகின்றனர்.
# வாரணாசி மாநகராட்சி

## வரலாறு

வாரணாசி மாநகரத் தந்தை-குழுவுடன் ஒரு பெருநகர நகராட்சியாக இருந்து வருகிறது. வாரணாசி மாநகராட்சி 1959ஆம் ஆண்டின் மாநகராட்சி சட்டத்தின் கீழ் ஒரு நகர் மகாபலிகாவாக 24 சனவரி 1959 அன்று நிறுவப்பட்டது. 1994ஆம் ஆண்டில் இது நகர் நிகம் என்று தரப்படுத்தப்பட்டது. 110 பகுதிகளுடன் தற்போது இதன் கீழ் உள்ள மொத்தப் பரப்பளவு சுமார் 130 சதுர கி. மீ. ஆகும். வாரணாசி மாநகராட்சி பொதுக் கல்வி, நூலகங்கள், பொதுப் பாதுகாப்பு, பொழுதுபோக்கு வசதிகள், சுகாதாரம், நீர் வழங்கல், உள்ளூர் திட்டமிடல் மற்றும் நலன்புரி சேவைகளுக்குப் பொறுப்பாகும். மாந்கரத் தந்தை மற்றும் உறுப்பினர்கள் ஐந்தாண்டுக் காலத்திற்குத் தேர்ந்தெடுக்கப்படுகிறார்கள்.
# வாரணாசி மாநகராட்சி

## திட்டங்கள்

தூய்மை இந்தியா இயக்கம், பாரம்பரிய நகர மேம்பாடு மற்றும் வளர்ச்சித் திட்டம், அம்ருத் மற்றும் சீர்மிகு நகரத் திட்டம் போன்ற பல்வேறு அரசுத் திட்டங்களில் வாரணாசி மாநகராட்சி ஒரு பகுதியாக உள்ளது.
# மீச்செவ்விய எண்

கணிதத்தில் **-மீச்செவ்விய எண்** அல்லது **-மீநிறைவெண்** (*-hyperperfect number*) என்பது, <math>n = 1+k(\sigma(n)-n-1)</math> என்ற முடிவை நிறைவு செய்யும் இயல் எண் ஆகும். இதிலுள்ள என்பது இன் அனைத்து நேர்ம வகுஎண்களின் கூட்டுத்தொகையைக் (வகுஎண் சார்பை) (குறிக்கிறது. ஒரு **மீச்செவ்விய எண்** (*hyperperfect number*) என்பது, என்ற ஒரு முழுஎண்ணுக்கு -மீச்செவ்விய எண்ணாகவுள்ள எண்ணாகும். 1-மீச்செவ்விய எண்களான செவ்விய எண்களின் பொதுமைப்படுத்தலாக மீச்செவ்விய எண்கள் அமைகின்றன.  
-மீச்செவ்விய எண்களின் தொடர்வரிசையில் முதலிலமையும் சில எண்கள்:
: இவற்றுக்கு ஒத்த இன் மதிப்புகள்: .  
-மீச்செவ்விய எண்களில், செவ்விய எண்களாக இல்லாதவை:
: .
# மீச்செவ்விய எண்

## மீச்செவ்விய எண்களின் பட்டியல்

கீழுள்ள அட்டவணை இன் சில மதிப்புகளுக்கு -மீச்செவ்விய எண்களையும் OEIS இல் அவற்ரின் தொடர்வரிசையின் எண்களையும் பட்டியலிடுகிறது:  
**| அறியப்பட்ட சில -மீச்செவ்விய எண்களின் பட்டியல்**  
| -மீச்செவ்விய எண்கள் | OEIS |
| --- | --- |  
ஓர் ஒற்றை முழு எண்ணாகவும், <math>p = \tfrac{3k+1}{2}</math>, <math>q = 3k+4</math> இரண்டும் பகா எண்களாகவும் இருந்தால், ஆனது ஒரு -மீச்செவ்விய எண்ணாக இருக்கும். 2000 ஆம் ஆண்டில் ஜட்சன் எஸ். மக்கிரேனி, அனைத்து -மீச்செவ்விய எண்களும் இதே வடிவில் இருக்குமென்ற அனுமானத்தை வெளியிட்டார். ஆனால் அந்த அனுமானம் நிறுவப்படாத ஒன்றாகவே உள்ளது. மேலும், இரண்டும் ஒற்றைப் பகாஎண்களாகவும், ஆனது <math>k(p+q) = pq-1,</math> என்பதை நிறைவு செய்யும் ஒரு முழுவெண்ணாகவுமிருந்தால், ஒரு -மீச்செவ்விய எண்ணாகும்.  
; <math>p = k+1</math> ஒரு பகா எண் எனில், அனைத்து மதிப்புகளுக்கும் <math>q = p^i - p+1</math> ஆனது பகா எண்ணாக இருந்தால், <math>n = p^{i-1}q</math> ஒரு -மீச்செவ்விய எண்ணாக இருக்கும்.  
கீழுள்ள அட்டவணை இன் சில மதிப்புகளுக்கும், அவற்றுக்கு ஒத்த இன் மதிப்புகளுக்கும் -மீச்செவ்விய எண்களாக இருக்கும் இன் பட்டியலைத் தருகிறது:  
**| ஆனது -மீச்செவ்விய எண்களாக இருப்பதற்கான இன் மதிப்புகள்**  
| இன் மதிப்புகள் | OEIS |
| --- | --- |
# அப்ருசியா

**அப்ருசியா** (*Aprusia*) என்பது *ஓனோபிடே* குடும்பத்தில் உள்ள பேய்ச் சிலந்திகளின் ஒரு பேரினமாகும். இதில் எட்டு ஏற்றுக்கொள்ளப்பட்ட சிற்றினங்கள் உள்ளன. ஏழு சிற்றினங்கள் இலங்கையில் அகணிய உயிரியாகவும் மற்றுமொரு சிற்றினம் இந்திய அகணிய உயிரியாக உள்ளது.
# அப்ருசியா

## சிற்றினங்கள்

2022 பிப்ரவரி நிலவரப்படி இதில் எட்டு சிற்றினங்கள் உள்ளன  
- *அப்ருசியா கட்டரகம* <small>கிரிசுமாடோ & டீல்மேன், 2011</small> - இலங்கை
- *அப்ருசியா கேரளா* <small>கிரிஸ்மாடோ & டீல்மேன், 2011</small> - இந்தியா
- *அப்ருசியா கோசுலாண்டென்சிசு* <small>ரணசிங்க & பெஞ்சமின், 2018</small> - இலங்கை
- *அப்ருசியா ராவானெல்லானென்சிசு* <small>இரணசிங்க & பெஞ்சமின், 2018</small> - இலங்கை
- *அப்ருசியா இசுட்ரென்யூசு* <small>சைமன், 1893</small> - இலங்கை
- *அப்ருசியா வன்கேடி* <small>இரணசிங்க & பெஞ்சமின், 2018</small> - இலங்கை
- *அப்ருசியா வேதா* <small>கிரிசுமாடோ & டீல்மேன், 2011</small> - இலங்கை
- *அப்ருசியா வெசுடிகேட்டர்* <small>(சைமன், 1893)</small> - இலங்கை
# அமேதி மக்களவைத் தொகுதி

**அமேதி** (*Amethi Lok Sabha constituency*) என்பது இந்திய மாநிலமான உத்தரப்பிரதேசத்தில் உள்ள 80 மக்களவை (இந்திய நாடாளுமன்றத்தின் கீழவை) தொகுதிகளில் ஒன்றாகும். இந்த தொகுதி அமேதி மாவட்டம் முழுவதையும் உள்ளடக்கியது. இந்தத் தொகுதியானது 1967 இல் உருவாக்கப்பட்டது. இதன் முதல் நாடாளுமன்ற உறுப்பினராக இந்திய தேசிய காங்கிரசின் வித்யா தர் பாஜ்பாய் தேர்ந்தெடுக்கபட்டார். அவர் 1971 இல் அடுத்த தேர்தலில் தனது இடத்தைத் தக்கவைத்துக் கொண்டார். 1977 தேர்தலில், இந்திராகாந்தியின் இளைய மகன் சஞ்சை காந்தி முதல் முறையாக போட்டியிட்டார். அவரை ஜனதா கட்சியின் ரவீந்திர பிரதாப் சிங் தோற்கடித்து வெற்றிபெற்றார். 1980 இல் காங்கிரசின் சஞ்சய் காந்தி முதன்முறையாக நாடாளுமன்றத்துக்குத் தேர்ந்தெடுக்கபட்டார். அதே ஆண்டின் பிற்பகுதியில், சஞ்சய் காந்தி வானூர்தி விபத்தில் இறந்தார். இதனால் இத்தொகுதிக்கு 1981 இல் இடைத் தேர்தல் நடந்தது. அதில் அவரது சகோதரர் இராஜீவ் காந்தி 84.18 விழுக்காடு வாக்குகளைப் பெற்று வெற்றிபெற்றார். ராஜீவ் காந்தி 1991 ஆம் ஆண்டு தமிழீழ விடுதலைப் புலிகள் படுகொலை செய்யப்படும் வரை இந்த தொகுதியின் உறுப்பினராக இருந்தார். அதே ஆண்டு நடைபெற்ற இடைத் தேர்தலில் காங்கிரசின் சதீஷ் சர்மா வெற்றிபெற்றார். 1996 இல் மீண்டும் அவரே தேர்ந்தெடுக்கப்பட்டார். 1998 இல் பாரதிய ஜனதா கட்சியின் சஞ்சய சின் காங்கிரசின் சர்மாவை தோற்கடித்தார். ராஜீவ் காந்தியின் மனைவியான, சோனியா காந்தி 1999 முதல் 2004 வரை இந்த தொகுதியை பிரதிநிதித்துவப்படுத்தினார். அவரது மகன், இராகுல் காந்தி, 2004 இல் தேர்ந்தெடுக்கப்பட்டார். 1980 முதல் இத்தொகுதியில் தேர்ந்தெடுக்கப்பட்ட நேரு-காந்தி குடும்பத்தின் நான்காவது உறுப்பினராவார். 2019 தேர்தலில் பாஜகவின் இசுமிருதி இரானியால் ராகுல் காந்தி 55,000 வாக்குகள் வித்தியாசத்தில் தோற்கடிக்கப்படும்வரை இந்தத் தொகுதியின் மக்களவை உறுப்பினராக இருந்தார்.
# அமேதி மக்களவைத் தொகுதி

## சட்டமன்றத் தொகுதிகள்

தற்போது அமேதி மக்களவைத் தொகுதியானது ஐந்து சட்டமன்றத் தொகுதிகளை உள்ளடக்கியதாக உள்ளது அவை: திலோய், சலோன், ஜகதீஷ்பூர், கௌரிகஞ், அமேதி ஆகியவை ஆகும். இந்தத் தொகுதியானது வடக்கில் பாராபங்கி மற்றும் பைசாபாத், மேற்கில் ரேபரேலி, கிழக்கில் சுல்தான்பூர், தெற்கில் பிரதாப்கர் ஆகியவ மக்களவைத் தொகுதிகளால் சூழப்பட்டுள்ளது.
# அமேதி மக்களவைத் தொகுதி

## நாடாளுமன்ற உறுப்பினர்கள்

| 1967 | வித்யா தார் பாஜ்பாய் |  |
| --- | --- | --- |
| 1971 |  |  |
| 1977 | ரவீந்திர பிரதாப் சிங் |  |
| 1980 | சஞ்சய் காந்தி |  |
| 1981^ | ராஜீவ் காந்தி |  |
| 1984 |  |  |
| 1989 |  |  |
| 1991 |  |  |
| 1991^ | சதீஷ் சர்மா |  |
| 1996 |  |  |
| 1998 | சஞ்சய சின் |  |
| 1999 | சோனியா காந்தி |  |
| 2004 | ராகுல் காந்தி |  |
| 2009 |  |  |
| 2014 |  |  |
| 2019 | ஸ்மிருதி இரானி |  |
| 2024 | கிசோரி லால் சர்மா | } |
^இடைத் தேர்தல்
# செவ்வுதட்டு வௌவால் மீன்

**செவ்வுதட்டு வௌவால் மீன்** அல்லது **கலாபகோஸ் வௌவால் மீன்** (*ஓகோசெப்பாலசு டார்வினி*) என்பது கலாபகசுத் தீவுகள் மற்றும் பெரு தீவிற்கு அப்பால் 3 முதல் 76 மீ (10 முதல் 249 ) ஆழத்தில் காணப்படும் அசாதாரண உருவமுடைய மீன் ஆகும். கோஸ்டா ரிக்காவின் பசிபிக் கடற்கரையில் உள்ள கோகோஸ் தீவு அருகே காணப்படும் ரோசு உதட்டு வௌவால் மீன் (*ஓகோசெப்பாலசு போரெக்டசு*) உடன் செவ்வுதட்டு வௌவால் மீன் நெருக்கமாகத் தொடர்புடையது. இந்த மீன் முக்கியமாக இதன் பிரகாசமான சிவப்பு உதடுகளுக்குப் பெயர் பெற்றது. இவை நன்கு நீந்தக்கூடியன அல்ல, மாறாக இவை கடல் தரையில் "நடக்க" தங்கள் மலக்குடல் துடுப்பு, இடுப்பு துடுப்பு மற்றும் குதத் துடுப்புகளைப் பயன்படுத்துகின்றன. வௌவால் மீன் முதிர்ச்சி அடையும் போது, இதன் முதுகெலும்பு துடுப்பு ஒற்றை முதுகெலும்பு நீட்சியாக மாறும் (முதன்மையாக இரையை ஈர்க்கும் ஒரு கவர்ச்சியாகச் செயல்படுவதாகக் கருதப்படுகிறது).
# செவ்வுதட்டு வௌவால் மீன்

## உணவு

செவ்வுதட்டு வௌவால் மீன் கடலின் அடிப்பகுதியில் வாழ்கிறது. எனவே இவை கடற்பரப்பில் காணப்படும் விலங்குகளை உணவாக உண்ணுகின்றன. இச்சிற்றினம் இறால், நண்டுகள், புழுக்கள் மற்றும் மெல்லுடலிகள் உள்ளிட்ட பிற சிறிய மீன்கள் மற்றும் சிறிய முதுகெலும்பில்லாத உயிரினங்களை உணவாக உட்கொள்ளும்.
# செவ்வுதட்டு வௌவால் மீன்

## விளக்கம்

செவ்வுதட்டு வௌவால் மீன் 40 சென்டிமீட்டர் (16 அங்குல நீளம் வரை வளரக்கூடியது. இதன் உடல் நிறம் வெளிர் பழுப்பு நிறமாகவும், பின்புறத்தில் சாம்பல் நிறமாகவும் இருக்கும். செவ்வுதட்டு வௌவால் மீன் 40 சென்டிமீட்டர் (16 அங்குல நீளம் வரை வளரக்கூடியது.  
இலிசியத்தின் உச்சியில் எசுகா எனும் ஓடு ஒன்று உள்ளது. எசுகா பிரகாசமான ஒளியை வெளியிடுகிறது. இந்த மீன்கள் ஆழமான நீரில் வசிப்பதால், இந்த வெளிச்சம் மற்ற மீன்களை ஈர்க்கப் பயன்படுகிறது. எசுகா மூலம் இரையும் ஈர்க்கப்படுகிறது. இதன் மூலம் இவை சிறிய உயிரினங்களை இரையாகக் கொள்கிறது.  
செவ்வுதட்டு வௌவால் மீன் மிகவும் பிரகாசமான சிவப்பு உதடுகளைக் கொண்டுள்ளது. இது மற்ற வௌவால் மீன்களை வேறுபடுத்திக் காட்டுகிறது. பிரகாசமான சிவப்பு உதடுகள் முட்டையிடும் காலங்களில் சிற்றினங்களின் அங்கீகாரத்தை மேம்படுத்தக்கூடும் என்று கடல் உயிரியலாளர்கள் கருதுகின்றனர். இவை சுமார் 120 மீ ஆழம் வரை காணப்படும் பாறைகளின் விளிம்புகளில் வாழ்கின்றன.
# ஓக்கோசெபாலிடே

**ஓக்கோசெபலிடே** (*Ogcocephalidae*) என்பது கடலடியில் தரையில் ஊர்ந்து செல்லும் ஒரு கடலடி வாழ்க்கை முறையினைத் தழுவிய மீன் குடும்பமாகும். *ஓக்கோசெபாலிடே* தூண்டில் மீன்கள் சில நேரங்களில் வௌவால் மீன், ஆழ்கடல் வௌவால் மீன், கை மீன் மற்றும் கடற் வௌவால் என்று குறிப்பிடப்படுகின்றன. இவை உலகெங்கிலும் உள்ள வெப்பமண்டல மற்றும் மிதவெப்ப மண்டலப் பெருங்கடல்களில் காணப்படுகின்றன. இவை பெரும்பாலும் 200 முதல் 3,000 மீ (660 மற்றும் 9,840 ) ஆழத்தில் காணப்படுகின்றன. ஆனால் இவை மீ (13,000 ) வரை ஆழமானப் பகுதிகளில் பதிவுச் செய்யப்பட்டுள்ளன. ஒரு சில இனங்கள் மிகவும் ஆழமற்ற கடலோர நீரில் வாழ்கின்றன. சில நேரங்களில் இவை விதிவிலக்காக, ஆற்றின் முகத்துவாரங்களுக்குள் நுழையக்கூடும். இவற்றின் வயிற்று உள்ளடக்கங்களில் செய்யப்பட்ட பகுப்பாய்வு, வௌவால் மீன், ஓட்டுமீன்கள் மற்றும் பல்சுனை புழுக்களை உணவாகக் கொள்கின்றன என்பதைக் குறிக்கிறது.  
பல சிற்றினங்களின் இடுப்பு மற்றும் குத துடுப்புகள் தடித்த மற்றும் அடர்த்தியான நிறமுடையவை. இதனால் இதன் உடல் கடலடியினுடன் பொருந்திக் காணப்படும். எனவே இவை எதிரிகளிடமிருந்து மறைந்து காணப்படும். இந்தத் துடுப்புகள் வௌவால் மீன்கள் கடற்பரப்பில் நடக்க உதவுகின்றன. இருப்பினும் துடுப்புகளின் ஒழுங்கற்ற வடிவம் பெரும்பாலான வௌவால் மீன்கள் ஒழுங்கற்று நீந்த காரணமாகிறது.  
வௌவால் மீன் மூன்று பொதுவான சிற்றினங்கள் (*ஓக்கோசெபாலசு, ஜாலியூட்சு* மற்றும் *காலியூடிச்திசு*) நெருங்கிய தொடர்புடையவை. இவை ஒவ்வொன்றும் "சகோதர குழு" என்று குறிப்பிடப்படுவதால்."ஒவ்வொரு சிற்றினமும் கிழக்கு பசிபிக் மற்றும் மேற்கு அட்லாண்டிக் பெருங்கடலிலிருந்து சுமார் 56-60 மில்லியன் ஆண்டுகளுக்கு முன்பு உருவானது.
# சதீசு சர்மா

**சதீசு சி. சர்மா** (அக்டோபர் 11,1947-பிப்ரவரி 17,2021) ஓர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். மேலும் இந்திய அரசாங்கத்தில் மத்திய அமைச்சரவை முன்னாள் உறுப்பினராக இருந்தார். இராஜீவ் காந்தியுடனும், அவரது படுகொலைக்குப் பிறகு, அவரது மனைவியும் காங்கிரசு கட்சியின் தலைவருமான சோனியா காந்தியிடமும் கொண்டிருந்த நெருக்கம் காரணமாக மக்களவை உறுப்பினர் ஆனார்.
# சதீசு சர்மா

## தனிப்பட்ட வாழ்க்கை

சதீசு சர்மா 1947 அக்டோபர் 11 அன்று இந்திய மாநிலமான தெலங்காணா செகந்திராபாத் நகரில் பிறந்தார். தேராதூனில் உள்ள கர்னல் பிரவுன் கேம்பிரிட்ஜ் பள்ளியில் கல்வி பயின்ற இவர், மிசோரியின் கன்சாசு நகரில் வானூர்தி ஓட்டுநராகப் பயிற்சி பெற்றார். பரீதாபாத் மாவட்டத்தில் உள்ள புனித தோப்பான தில்லி-அரியானாவில் உள்ள மங்கர் பானி பழங்குடி நகை அருங்காட்சியகத்தை நிறுவி நடத்தி வந்த இசுடெரி சர்மாவை மணந்தார். இவர் 17 பிப்ரவரி 2021 அன்று கோவாவில் காலமானார்.
# சதீசு சர்மா

## அரசியல் வாழ்க்கை

சர்மான் 1986ஆம் ஆண்டில் மத்தியப் பிரதேசத்திலிருந்து மாநிலங்களவை உறுப்பினராக முதன்முதலில் தேர்ந்தெடுக்கப்பட்டார். 1991ஆம் ஆண்டில் இராஜீவ் காந்தி படுகொலை செய்யப்பட்டதைத் தொடர்ந்து அமேதி மக்களவைத் தொகுதி இடைத்தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார். சனவரி 1993 முதல் திசம்பர் 1996 வரை இவர் பெட்ரோலியம் மற்றும் இயற்கை எரிவாயு அமைச்சராக இருந்தார். 1996ஆம் ஆண்டில் அமேதியிலிருந்து மீண்டும் மக்களவைக்குத் தேர்ந்தெடுக்கப்பட்டார். 1998ஆம் ஆண்டில் அமேதியில் தோல்வியடைந்த பின்னர், 1999ஆம் ஆண்டில் ரேபரேலியிலிருந்து மீண்டும் மக்களவையில் தேர்ந்தெடுக்கப்பட்டார். 2004 முதல் 2016 வரை, உத்தராகண்டம் மற்றும் உத்தரப்பிரதேசத்திலிருந்து மாநிலங்களவை உறுப்பினராகப் பணியாற்றினார்.  
அக்டோபர் 2021-ல், பண்டோரா ஆவணங்களில் சர்மாவின் பெயரிடப்பட்டது. இந்த ஆவணங்கள் மூலம் சர்மா சொத்துக்களை வைத்திருந்ததாகவும், பல பன்னாட்டு அறக்கட்டளைகளின் கட்டுப்பாட்டை 1995ஆம் ஆண்டு தொடங்கிக் கொண்டிருந்ததாகவும் தெரிவிக்கப்பட்டது. இவை தேர்தல் ஆணையத்திற்கு அறிவிக்கப்படவில்லை. சர்மாவின் மனைவி இசுடெர்ரே சர்மாவின் கூற்றுப்படி, இவரது கணவர் கணக்குகள் எதனையும் இல்லை, மேலும் வரி செலுத்தாத சொத்து கையகப்படுத்தப்பட்டது.
# சதீசு சர்மா

## நாடாளுமன்றக் குழுக்கள்

- உறுப்பினர், போக்குவரத்து மற்றும் சுற்றுலா குழு (1999 – 2000)
- உறுப்பினர், பொது விமானப் போக்குவரத்து அமைச்சின் ஆலோசனைக் குழு (அக்டோபர் 2004-மே 2009 மற்றும் ஆகத்து 2009-சூலை 2010)
- உறுப்பினர், போக்குவரத்து, சுற்றுலா மற்றும் கலாச்சாரக் குழு (ஆகத்து 2009-மே 2014)
- உறுப்பினர், நகர்ப்புற மேம்பாட்டுக் குழு (செப்டம்பர் 2014 – 2021)
# வெள்ளீயம்(IV) நைட்ரேட்டு

**வெள்ளீயம்(IV) நைட்ரேட்டு** (*Tin(IV) nitrate*) என்பது Sn(NO<sub>3</sub>)<sub>4</sub> என்ற என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். நைட்ரிக் அமிலமும் வெள்ளீயமும் சேர்ந்து இந்த உப்பு உருவாகிறது. வெண்மை நிறத்தில் திண்மநிலையில் காணப்படும் இவ்வுப்பு எளிதில் ஆவியாகும். வெற்றிடத்தில் 40 பாகை செல்சியசு வெப்பநிலையில் பதங்கமாகும். மற்ற நைட்ரேட்டுகளைப் போலல்லாமல், வெள்ளீயம்(IV) நைட்ரேட்டு தண்ணீருடன் வினைபுரிந்து நைட்ரசன் டை ஆக்சைடை உருவாக்குகிறது.
# வெள்ளீயம்(IV) நைட்ரேட்டு

## கட்டமைப்பு

வெள்ளீயம்(IV) நைட்ரேட்டு தைட்டானியம்(IV) நைட்ரேட்டின் கட்டமைப்பை மிகவும் ஒத்திருக்கிறது, Sn-O பிணைப்பு (2.161 Å) Ti-O பிணைப்பை (2.068 Å) விட சற்றே நீளமாக இருப்பது மட்டுமே இவ்விரண்டுக்குமான முக்கிய வேறுபாடாகும்.
# வெள்ளீயம்(IV) நைட்ரேட்டு

## தயாரிப்பு

முதன்முதலில் 1960 ஆம் ஆண்டுகளில் வெள்ளீயம்(IV) நைட்ரேட்டு தயாரிக்கப்பட்டது. வெள்ளீயம்(IV) குளோரைடு டைநைட்ரசன் பெண்டாக்சைடுடன் -78 °செல்சியசு வெப்பநிலையில் சேர்க்கப்பட்டது. இவ்வினையில் வெள்ளீய்யம்(IV) நைட்ரேட்டும் நைட்ரைல் குளோரைடும் உருவாகின.  
:SnCl<sub>4</sub> + 4 N<sub>2</sub>O<sub>5</sub> → Sn(NO<sub>3</sub>)<sub>4</sub> + 4 NO<sub>2</sub>Cl  
வெள்ளீயம்(II) ஆக்சைடுடன் நைட்ரிக் அமிலத்தை சேர்த்து வினைபுரியச் செய்து இந்த சேர்மத்தை தயாரிக்கும் முயற்சியில் வெள்ளீயம்(II) நைட்ரேட்டு ஐதராக்சைடு உருவானது.
# வெள்ளீயம்(IV) நைட்ரேட்டு

## வினைகள்

வெள்ளீயம்(IV) நைட்ரேட்டு தண்ணீருக்கு உணர்திறன் கொண்டதாகும். இது நீராற்பகுப்பு வினைக்கு உட்பட்டு வெள்ளீயம்(IV) ஆக்சைடு மற்றும் நைட்ரசன் டை ஆக்சைடாக மாறுகிறது. முப்புளோரோ அசிட்டிக் அமில நீரிலியுடன் இது வினையில் ஈடுபட்டு (NO<sub>2</sub><sup>+</sup>)<sub>2</sub>[Sn(OOCCF<sub>3</sub>)<sub>6</sub><sup>2−</sup>] சேர்மத்தைக் கொடுக்கிறது. இது ஒரு நைட்ரோனியம் உப்பாகும். முப்புளோரோ அசிட்டிக் அமிலத்துடன் வினைபுரிந்தும் இதையொத்த சேர்மத்தை கொடுக்கிறது.  
வெள்ளீயம்(IV) நைட்ரேட்டு அசிட்டிக் நீரிலி அல்லது அசிட்டிக் அமிலத்துடன் வினைபுரிந்து வெள்ளீயம்(IV) அசிட்டேட்டை உருவாக்குகிறது. நைட்ரிக் ஆக்சைடுடன் வினைபுரிந்தால் வெள்ளீயம்(IV) ஆக்சிநைட்ரேட்டு உருவாகும். உருவாக்குகிறது.  
முப்பீனைலார்சீன், முப்பீனைல்பாசுபீனுடன் வெள்ளீயம்(IV) நைட்ரேட்டு வினைபுரிகையில் டைநைட்ரேட்டோவெளீயம்(IV)பிசு (டைபீனைல்பாசுபோனேட்டு) மற்றும் டைநைட்ரேட்டோவெளீயம்(IV) பிசு(டைபீனைலார்சனேட்டு) ஆகிய அணைவுச் சேர்மங்களை அளிக்கிறது.
# அசோக் சிங்

**அசோக் சிங்** (*Ashok Singh*-பிறப்பு 12 சனவரி 1955) ஓர் இந்திய அரசியல்வாதி ஆவார். இவர் 11 மற்றும் 12வது மக்களவையில் பாரதிய ஜனதா கட்சியின் சார்பில் ரேபேரேலி மக்களவைத் தொகுதியிலிருந்து இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார்.  
அசோக் சிங் 21 மே 1977 அன்று கிரண் சிங்கை மணந்தார். இவர்களுக்கு இரண்டு மகன்கள் மற்றும் ஒரு மகள் உள்ளனர்.
# அசோக் சிங்

## வகித்த பதவிகள்

- 1987: பகுதி பிரமுகர், அமவா, ரேபரேலி
- 1989-92: உறுப்பினர், உத்தரப் பிரதேச சட்டமன்றம் (இரண்டு முறை)
- 1996: 11வது மக்களவைக்குத் தேர்ந்தெடுக்கப்பட்டார்
- 1996-98: நகர்ப்புற மற்றும் ஊரக வளர்ச்சிக்கான குழு உறுப்பினர்
- 1998: 12வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
- 1998-99: உறுப்பினர், மனித வள மேம்பாட்டுக் குழு மற்றும் போதைப்பொருள் கட்டுப்பாட்டுக்கான அதன் துணைக் குழு
- பெட்ரோலியம் மற்றும் இயற்கை எரிவாயு அமைச்சகத்தின் ஆலோசனைக் குழு உறுப்பினர்
- தலைவர், மாவட்டம். 1994 முதல் கூட்டுறவு வங்கி லிமிடெட்
# இசை வகுத்தி எண்

கணிதத்தில் **இசை வகுத்தி எண்** (*harmonic divisor number*) அல்லது **ஓரே எண்** (*Ore number*) என்பது, தனது வகுஎண்களின் இசைச் சராசரியை ஒரு முழு எண்ணாகக் கொண்டதொரு இயல் எண்ணாகும். இவ்வெண்கள் "ஆய்ச்தீன் ஓரே" (Øystein Ore) என்ற நார்வே கணிதவியலாளரால் அறிமுகப்படுத்தப்பட்டது. இவர், ஒவ்வொரு செவ்விய எண்ணும் ஒரு இசை வகுத்தி எண்ணாக இருக்கும் என்பதை நிறுவியுள்ளார். மேலும் 1 ஐத் தவிர வேறெந்ததொரு ஒற்றை இசை வகுத்தி எண்ணும் இல்லை என்ற ஊகத்தையும் முன்வைத்துள்ளார். இக்கணிதயவியலாளரின் பெயரால் இசை வகுத்தி எண்கள், **ஓரே எண்கள்** என அழைக்கப்படுகின்றன.  
முதல் இசை வகுதி எண்கள் சில:
:1, 6, 28, 140, 270, 496, 672, 1638, 2970, 6200, 8128, 8190 .
# இசை வகுத்தி எண்

## எடுத்துக்காட்டுகள்

- 6 ஒரு இசை வகுத்தி எண். ஏனெனில் அதன் வகுஎண்களின் இசைச் சராசரி 2, ஒரு முழுஎண்.  
:6 இன் வகுஎண்கள்: 1, 2, 3, 6.
:இவற்றின் இசைச் சராசரி:
:<math display="block"> \frac{4}{\frac{1}{1}+\frac{1}{2}+\frac{1}{3}+\frac{1}{6}}=2.</math>  
- 140 ஒரு இசை வகுத்தி எண். ஏனெனில் அதன் வகுஎண்களின் இசைச் சராசரி 5, ஒரு முழுஎண்.  
:140 இன் வகுஎண்கள்: 1, 2, 4, 5, 7, 10, 14, 20, 28, 35, 70, 140.
: இவற்றின் இசைச் சராசரி:
<math display="block">
\frac{12}{\frac{1}{1}+\frac{1}{2}+\frac{1}{4}+\frac{1}{5}+\frac{1}{7}+\frac{1}{10}
+\frac{1}{14}+\frac{1}{20}+\frac{1}{28}+\frac{1}{35}+\frac{1}{70}+\frac{1}{140}}=5.
</math>
# இசை வகுத்தி எண்

## இசைச் சராசரியின் காரணியாக்கம்

என்ற எண்ணின் இசைச் சராசரி :
:<math display="block">H(n) = \frac{n\sigma_0(n)}{\sigma_1(n)}</math> இதில், = இன் வகுஎண்களின் ஆவது அடுக்குகளின் கூட்டுத்தொகை; = வகுஎண்களின் எண்ணிக்கை; = வகுஎண்களின் கூட்டுத்தொகை .  
மேலேயுள்ள வாய்பாட்டிலுள்ள எல்லா உறுப்புகளும் முழுமையான பெருக்கல் சார்பு அல்லாத பெருக்கல் சார்புகளாக இருப்பதால் இசைச் சராசரி உம் பெருக்கல் சார்பாக இருக்கும்.  
எனவே ஒரு நேர்ம முழுஎண் எனில், இன் காரணியாக்கத்திலுள்ள பகா அடுக்குகளின் இசைச் சராசரிகளின் பெருக்கற்பலனாக ஐ எழுதலாம்:  
எடுத்துக்காட்டாக,
<math display="block">H(4) = \frac{3}{1+\frac{1}{2}+\frac{1}{4}}=\frac{12}7,</math>
<math display="block">H(5) = \frac{2}{1+\frac{1}{5}} = \frac53,</math>
<math display="block">H(7) = \frac{2}{1+\frac{1}{7}} = \frac74,</math>
<math display="block">H(140) = H(4 \cdot 5 \cdot 7) = H(4)\cdot H(5)\cdot H(7) = \frac{12}{7}\cdot \frac{5}{3}\cdot \frac{7}{4} = 5.</math>